
ПРИЛОЖЕНИЕ

към 

финансовия отчет за 2008г.
на “СПАРТАК” АД, гр. Бургас

1. Учредяване и предмет на дейност
 “Спартак” гр. Бургас е акционерно дружество, регистрирано в Бургаски окръжен съд по фирмено дело № 5855 от 1991г. През 1997г. дружеството е приватизирано по реда на ЗППДОП и от ЕАД се преобразува в АД. През 1998г. капиталът на дружеството е намален от 204 474 на 198 224 акции, чрез обезсилване на 6250 притежавани от държавата акции. През 2006г. с решение на Общото събрание капиталът е увеличен на 400 000, чрез издаване на нови акции с номинал  един лев за всяка. Дружеството е с едностепенна форма на управление. 

Седалището и адреса на управление са гр. Бургас, ул. „Одрин” №3.

Предметът на дейност на дружеството е конструиране и производство на промишлени вентилатори, горелки, метални палети, метални компоненти за мебелната и металообработващата промишлености, сервизна дейност и търговия.

Към края на отчетния период в дружеството работят 111 души.

2. Счетоводна политика

2.1.   Общи положения

Дружеството води своето текущо счетоводство и изготвя своите финансови отчети в съответствие с изискванията на Закона за счетоводството, Националните стандарти за финансови отчети за малки и средни предприятия и Счетоводната си политика, всички те приложими към 31.12.2008г.

Счетоводният баланс и отчетът за приходите и разходите са изготвени в двустранна форма. Паричният поток е съставен по прекия метод. 
Някои от перата в баланса, в отчета за приходи и разходи и в отчета за паричния поток, представени във финансовия отчет за 2007г., в настоящия отчет са рекласифицирани с цел да се получи по-добра съпоставимост с данните за 2007г.
Всички данни за 2007 и за 2008г. са представени в настоящия  годишен отчет в хиляди лева.
2.2. Управление на финансовите рискове
Дейността на дружеството се осъществява изцяло в България и понастоящем е изложена на риск от курсови разлики поради факта, че част от продукцията се продава в английски лири. Ръководството наблюдава и взема мерки за избягване на негативни последици от промяна на валутните курсове. Заключителните курсове, по които са оценени активите и пасивите в чуждестранна валута към 31 декември 2008г. са: 2,00763лв. за един британски паунд, 1,38731лв. за един щатски долар и 1,95583лв.  за едно евро.
За текущата дейност дружеството използва банкови и търговски кредити. Използваният банков овърдрафтен кредит е обезпечен с учреден залог на лазерна машина, щанц машина и четиривалова огъваща машина. Годишната лихва е фиксирана на SOFIBOR + 3,75%, която към 31.12.2008г. възлиза на 9,862%.
Дружеството предоставя кредитни периоди на по-големите си клиенти от 30 до 60 дни. От своя страна ползва кредитни периоди в рамките на един месец, предоставени  му от неговите доставчици.
Ръководството поддържа достатъчно свободни парични наличности с цел осигуряване на постоянна ликвидност. При недостатъчност се възползва от сключения овърдрафтен кредит на стойност 270 хил. лв.
2.3. Дефиниция и оценка на елементите на счетоводния баланс
2.3.1.  Нетекущи (дълготрайни активи)

· Дълготрайни материални активи

Доставката на дълготрайни материални активи се оценява по цени на придобиване, които включват покупната цена и всички преки разходи, извършени при придобиването им. Балансовата стойност на активите се коригира с последващи разходи при обоснована икономическа изгода над тази от първоначално оценената стандартна ефективност. Всички други последвали разходи се признават за разход в периода, в който са направени.

Дълготрайните материални активи да се оценяват след първоначалното им признаване съгласно СС 16 Дълготрайни материални активи  по цена на придобиване минус натрупаната амортизация минус евентуалната обезценка на активите. 

Стойностният праг на същественост за ново придобитите дълготрайни активи, възприет от дружеството е 500 лева.
Формираният резерв от последващи оценки към се прехвърля в неразпределената печалба, когато активът бъде отписан.

Към  31.12.2008г. материалните дълготрайни активи на дружеството възлизат на 6  838 хил. лв. по отчетна стойност и 3 262 хил. лв. по балансова стойност. От тях отчетната стойност на напълно амортизираните дълготрайни активи е 1729 хил. лв. През годината има отписани ДМА (отч. стойност) за 124 хил. лв., от които продадени машини за 117 хил. лв., бракувани машини за 4 хил. лв., бракуван стопански инвентар за 2 хил. лв. и бракувани сгради за 1 хил.лв. Постъпилите ДМА са на стойност 839 хил., от които машини – 604 хил. лв. и други - 235 хил. лв. 
Дружеството е заложило Лазерна, Щанцова  и Четиривалова машина с обща балансова стойност 276 хил. лв. като обезпечение на овърдрафтен кредит.

Дружеството отчита като дълготрайни активи, получени три актива  по договор за финансов лизинг – лазерна машина и два автомобила с обща  отчетната стойност 459 хил. лв. 
През отчетния период са използвани следните методи и годишни норми на амортизация по групи активи: 

Сгради, съоръжения 

 - линеен метод, 4%;

Машини и оборудване

 - линеен метод, 20-50%;

Автомобили 



 - линеен метод, 15-25%;
Други транспортни средства  
 - линеен метод, 8-10%;

Стопански инвентар и други ДМА  - линеен метод, 15%.

Амортизационната квота за 2008 г. е 620 хил. лв. 

Към 31.12.2008г. няма данни за обезценка на наличните ДМА.
· Нематериални активи

 Външно създадените нематериални активи при придобиването им се оценяват по цена на придобиване, която включва покупната цена (включително мита и невъзстановими данъци) и всички преки разходи за подготовка на актива за използването му по предназначение. Предприятието не притежава вътрешно създадени нематериални активи. След първоначалното признаване, нематериалните дълготрайни активи в дружеството се отчитат по цена на придобиване, намалена с натрупаната амортизация и евентуални загуби от обезценка.
 Нематериалните дълготрайни активи  възлизат по отчетна стойност на 191 хил. лв. и по балансова стойност на  36 хил. лв. и представляват програмни продукти, система за управление на качеството. 

Амортизират се по линейния метод. Амортизационната квота за годината е 25 хил. лв. Полезният живот на активите приет от ръководството по групи е следния:


Разходи за развойна дейност – 7 години;


Патенти и търговски марки – 3-7 години;


Програмни продукти             – 5 години;

Други НДА


 – 7 години.
Към 31.12.2008г. няма данни за обезценка на НДА.

· Дългосрочни финансови активи
Дългосрочните инвестиции на дружеството към 31.12.2008г. са  на стойност хиляда лева. През годината са продадени 100% от дяловете в дъщерното си предприятие „Спартак инвест” ЕООД. 
Инвестициите представляват малцинствено участие -  в ”Експогруп”АД гр.Пловдив - 430 акции,  и   “Булгарлизинг”АД - 5 акции. Отчитат се по цена на придобиване, тъй като не се търгуват на борсата и ръководството не разполага с надеждна информация за справедливата им стойност.
 През годината дружеството не е получило дивиденти от своите инвестиции.
2.3.2. Текущи (Краткотрайни актив)

· Материални запаси
Материалните запаси на дружеството включват в състава си материалите, стоките, разходите в незавършено производство и продукцията на склад. Всички материални запаси доставени в дружеството се оценяват по цена на придобиване, включваща разходи по закупуване, преработка и други разходи по доставяне до определеното местоположение и състояние.

Разходването на материалите за производството, за поддържане и продажбите се отчитат по средно претеглени цени, които се формират месечно за всеки отделен актив.
Разходването на стоките в дружеството става по метода първа входяща първа изходяща.
Разходите в незавършеното производство, полуфабрикатите от собствено производство и наличната готова продукция се оценяват по себестойност. Себестойността на заприходените и реализирани изделия се формира на база фактически разходи по поръчката, като всяко изделие е оформено в поръчка. Когато по една поръчка има произведено или реализирано повече от едно изделие себестойността на всяко от тях се формира като средно претеглена величина, която се определя ежемесечно. Общо производствените разходи се разпределят на база сумата на разходите за пряк труд по поръчките. 

Всички материални запаси в края на годината са инвентаризирани. Проверката завърши със съставянето на инвентаризационен опис. За констатираните липси и излишъци между които има причинно следствена връзка се състави протокол за компенсиране, който се утвърди от изпълнителния директор. 



Отчетната стойност на стоково-материалните запаси към 31.12.2008г. е 382 хил. лв. В края на 2008г. няма стоково-материални запаси, чиито нетни реализуеми стойности  да са по-ниски от отчетните им стойности .

· Вземания и задължения

Вземанията и задълженията в лева са оценени по стойността на тяхното възникване, а тези деноминирани в чуждестранна валута – по заключителния курс на БНБ към 31 декември 2008г. и са намалени със стойността на направените обезценки. 

След извършения преглед на ръководството за 2008г. са начислени обезценки на обща стойност 36 хил. лв., в т.ч. 33 хил. лв., представляващи 80% от вземане от юни 2007г. от HMZ, Белгия и 1 хил. лв., представляващи 80% по вземане от Лоджик офис, Великобритания, 1 хил. лв. за вземане от МП Трейдинг и 1 хил. лв. за вземане от PDA, Великобритания. Обезценките на вземанията се начисляват въз основа на възрастов анализ  на просрочието от възникване падежа на вземането.
Не са обезценявани вземания на стойност под хиляда лева поради тяхната несъщественост.
Отписани са вземания на стойност 0,4 хил.лв. и задължения на стойност 0,2 хил. лв. поради изтекла давност.

Задълженията по договорите за финансов лизинг към края на годината са на обща стойност 269 хил. лв., а сумата отразена като финансови разходи за бъдещи периоди по тях е 26 хил.лв.
· Парични средства

Паричните средства в каса и по разплащателни сметки се отчитат в национална валута са оценени по номиналната им стойност, а тези в чуждестранна валута - по курса на БНБ в деня на придобиването им. 
Паричните средства, вземанията и  задълженията в чуждестранна валута се преоценяват в края на всеки месец. Разликите от преоценките се отчитат като текущи финансови приходи или текущи финансови разходи. 
Отрицателните курсови разлики  от промяната на валутните курсове за 2008г. са на стойност  88 хил. лв., а положителните - 16 хил. лв.

· Разходи за бъдещи периоди

Към  31.12.2008г. разходите за бъдещи периоди възлизат на 50 хил. лв. 26 хил. лв. са лихви по договори за финансов лизинг, а 24 хил. лв. са за инструменти за срока на използването им; стойността на изписаните работни облекла, обувки и лични предпазни средства за срока на използване съгласно наредба; доброволно пенсионно осигуряване за срока на договора; стойността на абонаментното поддържане на счетоводните програми и други. Разходите по тях се отчитат въз основа на изготвен погасителен план.

2.3.3. Собствен капитал

· Записаният капитал на дружеството е 400 000 лв., разпределен в 400 000 поименни акции с номинална стойност 1 лев на всяка една и съответства на актуалната му съдебна регистрация. Структурата на основния капитал е следната: държавата в лицето на Министерство на икономиката притежава  3917 бр. акции – 0,98%;    КК“Бизнес интелект” ЕООД – 169872 бр. акции - 42,47% ;  “БИК ХОЛД” ООД – 153682 бр. акции - 38,42% и  72 526  бр. акции -  18,13 % са на индивидуални акционери. 
· Резерв от последващи оценки
Като резерв от последващи оценки в баланса на дружеството е представен резултатът от извършваните през предходните години преоценки на притежаваните от дружеството дълготрайни материални активи. Преоценъчният резерв се признава като неразпределена печалба след изваждането от употреба на съответния актив. 
Върху преоценъчния резерв има начислен пасив по отсрочен данък.  
· Законовите резерви са формирани от разпределение на натрупани печалби съгласно Търговския закон, Устава на дружеството и решения на Общото събрание на акционерите.

· Печалба

Печалбата за 2008г. след данъчно облагане е в размер на 244 хил. лв. Съветът на директорите до този момент не е оповестявал намерение за разпределение на част от печалбата за 2008г. за дивиденти.

През 23.05.2008г. беше взето решение от Общото събрание за разпределение на дивиденти от печалбата за 2007г. на стойност 400 хил. лв. – по един лев на акция. Съветът на директорите прие план за изплащането им, като до края на годината са изплатени 255 хил. лв., а остатъкът ще бъде погасен през 2009г.

· Провизиите  и сходните задължения представляват провизии за неизползвани и неизплатени отпуски на персонала към 31.12.2008г. на стойност 1 хил. лева.
· Като провизии за данъци е представено превишението на пасивите над активите по отсрочени данъци. Към 31.12.2008г.  временни разлики представляват:

намаляеми временни разлики

актив по отсрочен данък

Начисл. неизползван отпуск-  1 хил. лв.


0 хил.лв.

Обезценка на вземания
- 52 хил.лв.


5 хил. лв.

Неизпл. Възнаграждения
- 16 хил. лв.


2 хил. лв.

облагаеми временни разлики

пасив по отсрочен данък

Превишение на ДАН над САН- 698 хил. лв.

70 хил.лв.
· Финансиранията се оценяват съгласно изискванията на Национален счетоводен стандарт 20 и сключените договори за финансиране. 
Приходите от финансиране на амортизируеми активи се отчитат пропорционално на начислените за съответния период амортизации на активите, придобити в резултат на финансирането, а финансиранията, свързани с неамортизируеми активи се отчитат  през периодите, през които са отразени разходите за изпълнение на условията по даренията.
 През годината са признати приходи по финансирания за 35 хил. лв., като 22 хил. лв. са за амортизации на активи, за частта придобита с финансиране и 13 хил. лв. финансирания по програма Развитие на човешките ресурси за обучение на специалисти на английски език. 
Към 31.12.2008г. в баланса има финансирания за 90 хил. лв., представляващи финансиране за абкант, закупен 2004г.на стойност 16 хил.лв. и финансиране за абкант и СЕ сертификация по програма Конкурентоспособност 2 от края на 2008г. на стойност 74 хил.лв.
2.4. Приходи и разходи

Приходите се признават  в деня на прехвърляне собствеността на продукцията, стоките или извършване на услугите при спазване на принципа за текущо начисляване. При предплатени продажби получените аванси не се признават за приход, а се отчитат като задължение до получаване на последното плащане и прехвърляне собствеността на стоките или продукцията  на купувача. 
Разходите и приходите в чуждестранна валута се оценяват по левова равностойност, като се използва централния курс на БНБ за деня на изготвяне на документа.

Размерът на приходите от дейността е 5 978 хил. лв. – от тях 5 581 хил. лв. от продажба на производствени продукти, 173 хил. лв. от наеми, 6 хил. лв. от почивна база, 18 хил. лв. от други услуги и 77 хил. лв. от дълготрайни активи.
Разходите и приходите се признават при спазване на изискването на причинно-следствена връзка между тях. Разходите за дейността са на стойност 5 511 хил. лв. 

Финансовите приходи и разходи се признават в съответствие с принципа за текущо начисляване и съпоставимост.
През периода са отчетени извънредни приходи в размер на 1 хил.лв. представляващи превишение на получено обезщетение на застрахован актив над разходи за възстановяването му.

2.5. Данъчно облагане

Съгласно данъчното законодателство на страната дружеството дължи корпоративен данък върху облагаемия резултат в размер на 10 %. Разликата между ефективния данъчен процент и действителния данъчен процент за 2008г. се дължи на влиянието на постоянните разлики. 
Печалбата по отчета за приходите и разходите е преобразувана за данъчни цели. След преобразувания облагаемият резултат за 2008г. е 305 хил. лева. Дружеството отчита активи по намаляеми и пасиви по облагаеми временни разлики. Разходите за данъци по отчета за приходите и разходите са 33 хил.лв. , като начислените разходи за текущи данъци по данъчна декларация са 31 хил. лв., а изменението на отсрочените данъци е 2 хил. лв.

2.6. Доходи на персонала
Сумата призната като разход за възнаграждения на персонала е 1117 хил. лв., а разхода за осигуровки от работодателя са за 207 хил. лв. Възнагражденията изплатени на административния персонал и на членовете на Съвета на директорите възлизат на 369 хил. лв. Средно списъчния състав за годината е 118  души, като от тях 60 души са работници на сделна форма на заплащане, 13 - са инженерен персонал, 18 - други производствени работници и 27- административен персонал. Неизплатените доходи на персонала към 31.12.2008г. са на стойност 32 хил.лв.
2.7. Оповестяване на сделки със свързани лица
През годината са извършени следните по-съществени сделки със свързани лица:
БИК Холд ООД

Наем  автомобили

   9 хил. лв.

Калис ЕООД 


Покупка на  отливки         
    18 хил. лв.

По извършените сделки няма необичайни условия и отклонения от пазарните цени. Към 31.12.2008г. неплатените задължение към свързаните лица са на стойност 1 хил.лв.
2.8. Възнаграждения за одит

Начислените за годината суми за услугите, предоставени от одитора на предприятието възлизат на 3 хил.лв. и представляват възнаграждение за независим финансов одит.
Дата на изготвяне:11.02.2009г.


Изп. директор:  Кирил Яков 

